**Påskekursus 14. -18. april 2022**

Der er mange, mange ting man kan bruge sit voksenliv på. Skal man være maler? eller læge? eller måske smed? og hvordan i alverden skal man overhovedet vælge hvis ikke man kan prøve det først?

Teamet på Egemose Centret kan endelig invitere til påskekursus igen, og i år tilbyder vi muligheden for at komme og møde sin fremtid, prøve grænser af, prøve nye ting, måske komme hjem med nye venner, og lære en ting eller to om sig selv og ikke mindst hinanden som patrulje. I kan se frem til sjove aktiviteter, udfordringer og ikke mindst et engageret team klar til at give jer den bedste påske.

Praktiske informationer.

Kursussted:

Egemose Centret  
Egemosevej 9, Ganløse  
3660 Stenløse.

Kursustidspunkt:

Start: Torsdag d. 14. April kl. 11.00  
Slut: Mandag d. 18. April kl. 13.00 På egemosecenteret.

Kursusgebyr:

720 kr. pr. spejder. Da det er et kursus betaler 1. Sundby for turen, det kræver dog at man deltager fuld tid og har et kursusbevis med hjem, som vi skal have en kopi af.

Tilmelding:

Sker på vores hjemmeside som I plejer. **SENEST** d. 2. marts. Meget gerne før, så vi kan få dem videretilmeldt hurtigst muligt.

Transport:

Vi håber at forældre vil være så flinke, at køre patruljen samlet frem og tilbage. Spejderne skal ud over egen oppakning, have et telt og en patruljekasse med på tur.

En lille video om hvad påskekursus på egemosen er <https://youtu.be/gW8Hq-5O3hU>

Spejderhilsen Anders og Katja